paragraph_text: Pokrajina je također snažno obilježena industrijskom prisutnošću. Budući da se radi o graničnoj pokrajini (pokrajina graniči s Belgijom, Luksemburgom, Njemačkom i Švicarskom), posebno je otvorena međunarodnoj trgovini. Istok pokrajine dio je Rajnskog megapolisa, gusto naseljene, ekonomski razvijene i iznimno dobro prometno povezane aglomeracije gradova uz rijeku Rajnu koja sve od Bečkog kongresa iz 1815. ima status međunarodne rijeke. Riječne luke u gradovima Strasbourg, Mulhouse, Metz i Nancy pospješuju izravan prijenos roba sve do luka Rotterdam i Antwerpen. Na jugu pokrajina nalazi se Europska zračna luka Basel-Mulhouse-Freiburg koja je jedna od rijetkih zračnih luka u svijetu na kojoj zajednički djeluju dvije zemlje, Francuska i Švicarska.